mlarat.Ora nganti nandhang utang. Etungane tansah untung, ngumpulake donyane wong liya).33.Menang dhuwit seneng ati,banjur bae ngumbar suka,jajan juwadah karo ndhog,anggegotho iwak limpa,tansah prentah nganggo pah,pan mangkono watakipun,botoh yen menang dolanan.Tegese tembung :anggegotho = mangan akeh.pah = opah.pan = kaya(Yen menang atine seneng. Banjur ngumbar kasenengan. Jajan juwadah, endhog, iwak limpa. Yen prentah mesthi menehi opah. Pancen kaya mangkono iku watake botoh yen lagi menang).34.Sakkal kono menang ati,kabeh kang padha kayoman,muni rempeg yen budi ber,iku kang dadi tyas ingwang,nanging wadane ana,botoh yen pinuju kabutuh,betah dadi budi harda.Tegese tembung:sakkal = sanalika.rempeg = racak, akeh lan bareng.budi ber = ber budi, becik atine (tindake)tyas = ati.wada = cacad, ciri.harda = nepsu, karep, culika (?)(Sanalika rumangsa bombong, kabeh sing padha dak ayomi, padha kandha yen aku nduweni tindak utwa ati kang becik. Nanging ana cacade, botoh yang lagi butuh, sok gelem laku culika.)35.Utang silih tanpa ulih,tinagih adol gemblengan,nggege gugatan den age,lo, kuwi alanira,luwih maneh manawa,kekrepen kalah mbalubut,gelem anggadhung lan culika.Tegese